**“Η επίδραση στη λειτουργία των Δικαστηρίων**

**της περιφέρειας του Εφετείου Θεσσαλονίκης “**

**Νάστας Χρήστος,
Πρόεδρος Εφετών
Πρόεδρος Τριμελούς Συμβουλίου Διεύθυνσης Εφετείου Θεσσαλονίκης**

**nastaschristos@yahoo.com**

**ΠΕΡΙΛΗΨΗ**

Η εμφάνιση της πανδημίας του covid-19 επέφερε παγκοσμίως την σοβαρότερη υγειονομική κρίση του αιώνα μας. Οι προσπάθειες αντιμετώπισης των νέων δεδομένων και η ομαλή προσαρμογή όλων σε μια νέα καθημερινότητα, οδήγησε σε αλλαγές και καινούργιες πρακτικές όχι μόνο στην προσωπική ζωή του καθενός, αλλά και σε όλους τους εργασιακούς χώρους. Ομοίως και ο χώρος των Δικαστηρίων δέχθηκε τις επιπτώσεις και προσαρμόστηκε με τον καλύτερο τρόπο στις νέες συνθήκες, επιχειρώντας παράλληλα να ανταποκριθεί στις ανάγκες του Έλληνα πολίτη. Στο χρονικό διάστημα που διανύουμε, απαιτήθηκαν σημαντικές αλλαγές και άμεσες βελτιώσεις που έλαβαν χώρα στα Δικαστήρια της περιφέρειας του Εφετείου Θεσσαλονίκης. Τα έκτακτα μέτρα που ελήφθησαν όπως και τα εναλλακτικά μέσα που θεσπίστηκαν, είχαν ως απώτερο σκοπό αφενός μεν, την προστασία της υγείας των προσερχομένων στους χώρους των Δικαστηρίων και των παραγόντων της δικαιοσύνης, αφετέρου δε, την προστασία των δικαιωμάτων και των συμφερόντων των πολιτών. Τον τελευταίο ενάμιση χρόνο έγιναν σημαντικότατα βήματα στον τομέα της ψηφιοποίησης των δικαστικών διαδικασιών και διευρύνθηκε ταχύτατα η χρήση τεχνολογιών πληροφορικής. Βήματα που συνεχίζουμε σεβόμενοι τις αρχές της νομιμότητας, της ασφάλειας δικαίου και της αναλογικότητας. Τα διδάγματα που αντλήθηκαν, μας οδηγούν στις ανάπτυξη εργαλείων και μεθοδολογιών που θα αποδώσουν βέλτιστες πρακτικές στο μέλλον.